Hidroelektrana Peć Mlini
Hidroelektrana Peć Mlini izgrađena je u istoimenom naselju na području općine Grude. Puštena je u rad 2005. Za rad hidroelektrane koriste se vode rijeke Matice (Trebižat), koja ponire kod Drinovaca na krajnjem i najnižem jugoistočnom dijelu Imotskog polja. Uz taj ponor izgrađen je tunel. Metalnim zatvaračima regulira se protok vode, što je dovelo do stvaranja vještačkog jezera (kompenzacijski bazen Nuga), korisnog volumena 800.000 m3. Osim proizvodnje električne energije iz mini hidroelektrane snage 2 × 15,88 MW, projektom je predviđeno i poboljšanje uvjeta za poljoprivrednu proizvodnju i odbranu od poplava. Pri izgradnji nije bilo iseljavanja u području bazena Nuga i potopljeno je vrlo malo obradive zemlje. Jezero se još radi. Nedostatak vode najveći je problem, a uz se otvaraju i novi ponori, koji utječu na nestajanje vode. Dovodni tunel je armiranobetonski, potkovičastog oblika, prečnika 3,6 m, dužine 1.538 m. Vodna osmougaona komora na kraju je dovodnog tunela, odnosno na početku tlačnog cjevovoda. Mašinska hala i rasklopno postrojenje (SF6) smješteni su na platou na lijevoj obali Tihaljine (Trebižat). Rasklopno postrojenje nazivnog je napona 110 kV, FIS SF6 sa četiri polja, dva dalekovodna i dva transformatorska polja.